و لما اجا اخر الدوام كنت شايفه كل الناس روسهم مخدات كنت ماشيه بين الباصات زي واحد عامل عمليه و هارب من المستشفى و هو لسا تحت اثر التخدير عيوني مسكرات و بتمايل يمين شمال و فاتحه ايدي و بمشي بسرعه و بتعرقل و مش عارفه استوعب لسا اي باص اركب سمعت واحد واقف جمب باص بنادي طبربور ماركا زرقا اول ما لمحت كلمه طبربور رميت حالي عالباب رمي شايفين الدرجتين الي بكونو عباب الباص تسلقتهم تسلق ونا بزحف و تشعبطت ع اول كرسي ورا الشوفير فش فيني حيل نص غافيه النص التاني سايح من الشوب وصلت الكرسي ونا ماسحه ببلوزتي شحبار كنادر نص افراد المملكه 